**Hulladékgazdálkodási közszolgáltatási szerződés**

amely létrejött egyrészről

Név: Zalacsány Község Önkormányzata

Székhely: 8782 Zalacsány, Zrínyi u. 6.

Adószám:

KSH azonosító (statisztikai számjel):

Bankszámlaszám:

Számlavezető pénzintézet:

Képviseli:

mint a közszolgáltatást megrendelő önkormányzat/társulás (a továbbiakban: Ellátásért felelős), másrészről

Teljes név: Zalai Közszolgáltató Nonprofit Korlátolt Felelősségű Társaság

Rövid név: Zalai Közszolgáltató Nonprofit Kft.

Székhely: 8900 Zalaegerszeg, Gasparich Márk utca 26.

Cégjegyzékszám: 20-09-073507

KSH azonosító (statisztikai számjel): 24308649-3811-572-20

KÜJ azonosító: 103172671

KTJ azonosító: 102445528

Adószám: 24308649-2-20

Bankszámlaszám: 11749008-20189471

Számlavezető pénzintézet: OTP Bank Nyrt.

Minősítési engedély száma: OKTF-KP/7731-6/2016

Megfelelőségi vélemény: OHKT- 3700-30/2016

Képviseli: Horváth Márton ügyvezető

mint közszolgáltatást ellátó (non profit) gazdasági társaság (a továbbiakban: Közszolgáltató) között

**Előzmények**

Felek tudomásul bírnak arról, hogy az állami hulladékgazdálkodási közfeladat ellátására létrehozott szervezet, a Nemzeti Hulladékgazdálkodási Koordináló és Vagyonkezelő Zrt. (NHKV Zrt. – továbbiakban: Koordináló szerv) hulladékgazdálkodási régiók megalakítását tűzte ki célul. Tekintettel arra, hogy Zala megye északi régiójában a Közszolgáltató rendelkezik csak megfelelőségi véleménnyel, az ellátásért felelős a Közszolgáltatóval jelen hulladékgazdálkodási közszolgáltatási szerződést megköti. A szolgáltatás ellátásának érdekében a Közszolgáltató teljesítési segédet, vagy alvállalkozót vonhat be közreműködő félként.

A hulladékról szóló 2012. évi CLXXXV. törvény (továbbiakban: Ht.) 92/B § (2) bekezdése, valamint a Ht. 32/A § (1) bekezdés i) és j) pontjai, továbbá a közszolgáltató kiválasztásáról és a hulladékgazdálkodási közszolgáltatási szerződésről szóló 317/2013. (VIII. 28.) Korm. rendelet, a Koordináló Szerv által fizetendő hulladékgazdálkodási szolgáltatási díjról szóló 13/2016. (V.24.) NFM rendelet, és az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól szóló 69/2016. (III. 31.) Korm. rendelet ide vonatkozó szabályai szerint a közszolgáltatási szerződés tartalmazza az előírt rendelkezéseket.

A közbeszerzésekről szóló 2015. évi CXLIII. törvény (Kbt.) 9. § (1) bekezdés j) pontja szerint nem kell a Kbt.-t alkalmazni azon megállapodások vonatkozásában, amelyeket a Kbt. 5. § (1) bekezdésében meghatározott ajánlatkérő szervezet másik ajánlatkérővel vagy ajánlatkérőkkel köt, és amelynek célja közfeladatok teljesítésére, illetve közszolgáltatások nyújtására vagy közös közérdekű célok megvalósítására irányuló együttműködés kialakítása az ajánlatkérők között, ahol az ajánlatkérők együttműködéssel érintett tevékenységből származó éves nettó árbevételének legfeljebb 20%-a származik a nyílt piacról.

**1. A Szerződés szerinti közszolgáltatási tevékenység megnevezése**

* 1. A közszolgáltatási tevékenység:

- a hulladékgazdálkodási közszolgáltatás körébe tartozó hulladék átvétele, gyűjtése, elszállítása, kezelése, valamint az ezekhez kapcsolódó hulladékgazdálkodási feladatok ellátása jelen szerződés 1. számú mellékletében rögzített részletes műszaki tartalommal;

- a Közszolgáltató a közszolgáltatás körébe tartozó hulladék kezeléséről a hulladék hulladékkezelőnek történő átadása útján gondoskodik;

- a hatályos jogszabályok - beleértve a közszolgáltatási terület települési önkormányzatá(ai)nak rendeleteit is - által meghatározott tartalommal és keretek között.

* 1. A fentiek keretében a Közszolgáltató feladata a közszolgáltatási területen az ingatlanhasználók által a Közszolgáltató szállítóeszközéhez rendszeresített gyűjtőedényben, az ingatlanon, illetve közterületen összegyűjtött és a Közszolgáltatónak rendszeres időközönként átadott települési hulladék kezelés céljából történő rendszeres elszállítása.
	2. A Közszolgáltató megtagadhatja a hulladék átvételét, amennyiben az veszélyes hulladékot, építési törmeléket, földet, vagy egyéb olyan anyagot tartalmaz, amely a kezelő személyzet testi épségét, vagy a gyűjtő jármű műszaki állapotát veszélyezteti. (folyékony, tűzveszélyes, maró, mérgező anyagok, állati tetemek, fekália). A Közszolgáltató olyan mértékű hulladékot köteles az ingatlanhasználótól átvenni, amely az ingatlanhasználó által használt szabványos gyűjtőedény lecsukott állapotában elfér. Gyűjtőedényzetben elhelyezhető települési szilárd hulladék maximális súlya: 50 literes gyűjtőedényzet esetén: 10 kg; 80 literes gyűjtőedényzet esetén: 18 kg; 110-120 literes gyűjtőedényzet esetén legfeljebb 25 kg; 240 literes gyűjtőedényzet esetén legfeljebb 50 kg, 770 literes gyűjtőedényzet esetén legfeljebb 175 kg, 1100 literes gyűjtőedényzet esetén legfeljebb 250 kg, 4200 literes gyűjtőedény esetén legfeljebb 500 kg. Az ezt meghaladó mennyiségű hulladékot a Közszolgáltató nem köteles átvenni, kivétel, ha az esetileg keletkező többlet hulladék a Közszolgáltatónál megvásárolható cégemblémás zsákban történt kihelyezésre. Egyéb zsákokat a közszolgáltató csak külön díjazás ellenében szállít el.
	3. Az ingatlanhasználó az általa használt gyűjtőedényen köteles tartós jelöléssel feltüntetni az ingatlan címét (utcanév, házszám, vagy helyrajzi szám). A tartós megjelölésként a Közszolgáltató vagy alvállalkozója által alkalmazott és biztosított egyedi ügyfél azonosítóval ellátott matrica alkalmazása is megfelelő. A nem beazonosítható edények ürítését a Közszolgáltató nem köteles elvégezni. Az emiatt elmaradt ürítés díja nem csökkenti a tárgyi időszakra vonatkozó számla összegét.
	4. Közszolgáltató tevékenysége kiterjed a hulladékgazdálkodási közszolgáltatás körébe tartozó hulladékok elkülönítetten gyűjtött részére is.
	5. Közszolgáltató a Szerződés szerinti feladatainak teljesítéséhez - a Ht. 41.§ (3) bekezdésében foglalt szabályokra figyelemmel - alvállalkozót vehet igénybe. Az alvállalkozó adatai jelen szerződés 10.3. pontjában kerülnek rögzítésre.
	6. Felek rögzítik, hogy a Közszolgáltató tevékenysége a Ht. és más vonatkozó jogszabályok rendelkezései szerint hulladékgazdálkodási közszolgáltatásnak minősül, amelynek igénybevétele a közszolgáltatási területen az ingatlanhasználók számára - a törvény erejénél fogva - kötelező.

A ZALAISPA Hulladékgazdálkodási Társulás Társulási Tanács 31/2017 (IX.21.) számú határozatával jelen

szerződést megismerte.

**2. A Szerződés szerinti közszolgáltatási terület**

2.1. Az Önkormányzat teljes közigazgatási területe, amelyen belül az 1. pont szerinti hulladékgazdálkodási közszolgáltatást a Közszolgáltató végzi (ellátja).

**3. A Szerződés szerinti közszolgáltatás időtartama**

3.1. A Közszolgáltató a közszolgáltatás ellátását 2017. november 1. napjával köteles megkezdeni.

3.2. A Közszolgáltató az e szerződés szerinti hulladékgazdálkodási közszolgáltatást 2022. december 31. napjáig köteles ellátni.

**4. A hulladékgazdálkodási közszolgáltatás minőségi ismérvei**

4.1. A Szerződés szerinti hulladékgazdálkodási közszolgáltatás minőségi ismérveit a hulladékgazdálkodási közszolgáltatási tevékenység minősítéséről szóló 2013. évi CXXV. törvény 1. mellékletében meghatározott, a minősítési osztály megszerzéséhez szükséges követelmények alapján határozzák meg a Szerződő Felek.

4.2. A Közszolgáltató részére az eljáró környezetvédelmi hatóság (Pest Megyei Kormányhivatal) OKTF-KP/7731-6/2016 sz. határozatával A/I. minősítési osztályba sorolt minősítési engedélyt adott ki.

**5. A hulladékkezelési közszolgáltatás ellátásával kapcsolatos jogok és kötelezettségek**

5.1. Szerződő Felek hulladékgazdálkodással kapcsolatos jogait és kötelezettségeit elsősorban a Ht. és végrehajtására kiadott jogszabályok tartalmazzák. Szerződő Felek kötelezettséget vállalnak arra, hogy jogaikat és kötelezettségeiket a hatályos jogszabályok rendelkezései szerint gyakorolják, illetve teljesítik, figyelembe véve a hulladékgazdálkodás országos és területi célkitűzéseit, illetőleg egymás jogos érdekeit.

***5.2. Az Önkormányzat kötelezettségei különösen:***

a) a közszolgáltatás hatékony és folyamatos ellátásához a Közszolgáltató számára szükséges információk szolgáltatása, a Ht. 35. § g) pontjában foglaltakra tekintettel;

b) a közszolgáltatás körébe nem tartozó hulladékgazdálkodási tevékenységek közszolgáltatással történő összehangolásának elősegítése;

c) a közszolgáltatásnak a közszolgáltatási területen végzett más közszolgáltatásokkal való összehangolásának elősegítése;

d) a települési igények kielégítésére alkalmas hulladék gyűjtésére, szállítására, kezelésére szolgáló helyek és létesítmények meghatározása;

e) a Közszolgáltató kizárólagos közszolgáltatási jogának biztosítása, és önkormányzati rendeletben történő szerepeltetése;

f) a Közszolgáltató tájékoztatása alapján, a hulladékgyűjtéssel kapcsolatos alapvető információknak ( gyűjtési napok, lomtalanítási időpontok stb.) a településen található fogyasztók felé történő eljuttatására.

g) A vonatkozó jogszabályokban előírt adatszolgáltatási kötelezettségek teljesítése az állam által az állami hulladékgazdálkodási közfeladat ellátására alapított Koordináló szerv (továbbiakban: Koordináló szerv) részére.

h) Az Önkormányzat a közszolgáltató tevékenységével kapcsolatban kifogását minden negyedévet követő 3-ig teheti meg a ZALAISPA Hulladékgazdálkodási Társulás felé, melyet a társulás megvizsgál, és ezt követően a közszolgáltató részére a teljesítés igazolást a megfelelő tartalommal kiadja~~,~~

i) A lakosság tájékoztatása érdekében a hulladékgazdálkodási közszolgáltatási szerződés közzétételéről az Önkormányzat a helyben szokásos módon gondoskodik.

A Szerződő Felek megállapítják, hogy a Ht. 35. §-a szerinti települési önkormányzati rendeletalkotás az Önkormányzat önálló hatásköre. Emiatt a települési önkormányzati rendeletben meghatározott hulladékgazdálkodási közszolgáltatási díjkedvezmény, vagy mentesség elszámolása (megtérítése) a Koordináló szerv részére az Önkormányzat kötelezettsége.

***5.3. A Közszolgáltató kötelezettségei különösen:***

a) a Szerződés szerinti hulladékgazdálkodási közszolgáltatás folyamatos és teljes körű ellátása;

b) a hulladékgazdálkodási közszolgáltatásnak a jogszabályok szerint meghatározott rendszer, módszer és gyakoriság szerinti teljesítése, ideértve az évenkénti lomtalanítás és az elkülönített gyűjtés teljesítését is,

c) a környezetvédelmi hatóság által meghatározott minősítési osztály szerinti követelmények biztosítása és a minősítő okirat Szerződés szerinti időtartama alatti folyamatos meglétének biztosítása;

d) a hulladékgazdálkodási közszolgáltatás teljesítéséhez szükséges mennyiségű és minőségű jármű, gép, eszköz, berendezés biztosítása, valamint a szükséges létszámú és képzettségű szakember alkalmazása;

e) a közszolgáltatás folyamatos, biztonságos ellátásához szükséges fejlesztések és karbantartások elvégzése;

f) a hulladékgazdálkodási közszolgáltatás körébe tartozó hulladék kezelésére meghatározott helyek és létesítmények igénybevétele,

g) a hulladékgazdálkodási, illetve más, jogszabályok szerinti nyilvántartási rendszerek működtetése és a hulladékgazdálkodási közszolgáltatás teljesítésével összefüggő adatszolgáltatások rendszeres teljesítése, továbbá a hatóságok jogszabályok szerinti tájékoztatása;

h) a hulladékgazdálkodási közszolgáltatást igénybevevők számára könnyen hozzáférhető helyen (8900 Zalaegerszeg, Deák tér 3/C) és tájékoztatási rendszer működtetése;

i) a hulladékgazdálkodási, illetve más, jogszabályok szerinti nyilvántartási, adatkezelési és adatszolgáltatási rendszer létrehozása és folyamatos működtetéséhez szükséges feltételek biztosítása;

j) a közszolgáltatást igénybevevő fogyasztói kifogások és észrevételek elintézési rendjének megállapítása és ennek nyilvánosságra hozatala.

5.4. A Közszolgáltató a hulladékgazdálkodási közszolgáltatási tevékenység elősegítése érdekében az alábbi feladatokat köteles ellátni:

a.) Adminisztratív feladatok:

aa) könyvelés, számvitel, bérszámfejtés,

ab) adminisztráció, nyilvántartás,

ac) adatbázis-kezelés,

ad) jogi ügyvitel.

b.) A hulladékgazdálkodási közszolgáltatást igénybe vevőkkel megkötendő egyedi igénybejelentések, az adat egyeztetések során feltárt ingatlan használók adatok kezelése, így a közüzemi szerződések megkötése, nyilvántartása, módosítása, megszüntetése,

c.) Ügyfélszolgálati feladatok ellátása, a közszolgáltatást igénybevevők hulladékgazdálkodási közszolgáltatással kapcsolatos bejelentéseinek intézése, panaszainak kivizsgálása, orvoslása és a közszolgáltatással kapcsolatos általános tájékoztatásnyújtás biztosítása jelen szerződés 6. pontjában meghatározottak szerint.

5.5. Közszolgáltató a hulladékgazdálkodási közszolgáltatás keretében kötelezettséget vállal a települési hulladék egyes összetevőinek a központi jogszabályban, az Önkormányzat rendeletében meghatározott gyűjtőhelyeken, gyűjtőpontokon és/vagy hulladékudvarban és módon történő elkülönített gyűjtésére és kezelésére.

5.6. A hulladékgazdálkodási közszolgáltatás teljesítése kizárólag törvényben vagy kormányrendeletben, meghatározott esetekben szüneteltethető vagy korlátozható, az alkalmazott ÁSZF alapján. Ha Közszolgáltató az esedékes szolgáltatást elvégezni nem tudja és az nem az Önkormányzat mulasztására vezethető vissza (pl. gépjármű meghibásodás, időjárási körülmények), úgy köteles helyettesítéséről gondoskodni, arra engedéllyel és kapacitással rendelkező helyettes útján. Ha a helyettesítés nem megoldható, és ilyen módon a szolgáltatás a szolgáltatási napon elmarad, arról a Közszolgáltató haladéktalanul értesíti az Önkormányzatot. A Közszolgáltató az akadály elhárulását követő legközelebbi szolgáltatási napon a szolgáltatás szünetelése idején felgyűlt hulladékot is köteles elszállítani.

5.7. Ha a hulladék nem a szabványos, az ingatlanhasználó által használt és előfizetett zárt tárolóedényben, illetve nem a Közszolgáltató vagy Alvállalkozója által kiadott, jelzett zsákban kerül kihelyezésre, úgy a Közszolgáltató nem köteles a hulladék gyűjtésére, elszállítására, kezelésére.

**6. Ügyfélszolgálat**

A Közszolgáltató köteles a 1997. évi CLV. számú a fogyasztóvédelemről szóló törvényben valamint a 2012. évi CLXXXV. számú, a hulladékról szóló törvényben meghatározottak szerint ügyfélszolgálatot fenntartani.

Az ügyfélszolgálati irodán keresztül a negyedéves számlázási ciklust megelőzően, - febr. 28-ig, máj. 31-ig, aug. 31-ig, nov. 30-ig – terjedő dátumnapig fogadja el a változás bejelentést az ingatlan tulajdonostól, vagy az önkormányzati lakások bérlőjétől és /vagy az önkormányzattól a Közszolgáltató, az adott negyedévre vonatkozó számlázás megváltoztatására és korrigálására. A határidőn túli változás bejelentés csak a következő negyedéves számlázási ciklusban kerül figyelembe véve.

**7. A hulladékgazdálkodási közszolgáltatás finanszírozásának elvei, módszerei**

7.1. A hulladékgazdálkodási közszolgáltatás finanszírozása során a Ht. alapelveit kell érvényesíteni, kiemelten az önellátás, közelség, szennyező fizet elveit, a költséghatékony hulladékgazdálkodási közszolgáltatás biztosításának elvét, a biológiailag lebomló hulladék hasznosításának elvét, továbbá a keresztfinanszírozás tilalmának elvét.

7.2. A Közszolgáltató jelen szerződésben rögzített feladatait jogszabályban meghatározott mértékű szolgáltatási díj ellenében végzi, melyet a Koordináló Szerv miniszteri rendeletben meghatározottak szerint fizet meg a Közszolgáltató részére.

7.3. A hulladékgazdálkodási közszolgáltatás finanszírozásában az Önkormányzat közvetlenül részt vesz. A közszolgáltatást a hulladékgazdálkodási közszolgáltatási díjból és az Önkormányzattal közvetlenül elszámolt díjakból kell finanszírozni. Az egyes tevékenységek felsorolását, a szerződés hatályba lépésének időpontjában alkalmazott hulladékgazdálkodási közszolgáltatási díjakat és az Önkormányzattal közvetlenül elszámolt díjakat a 2. számú melléklet tartalmazza.

7.4. A hulladékgazdálkodási közszolgáltatási díjat a Magyar Energetikai és Közmű-szabályozási Hivatal (a továbbiakban: Hivatal) javaslatának figyelembevételével a szabályozásért felelős miniszter rendeletben állapítja meg,és a Koordináló szerv szedi be.

7.5. A Közszolgáltató a Hivatalnak minden olyan tájékoztatást és adatot megad, amely a Hivatal hulladékgazdálkodási közszolgáltatási díjjal kapcsolatos díjelőkészítő és díjfelügyeleti tevékenységéhez szükséges. A Közszolgáltató a Hivatal által megjelölt tartalommal, formában és határidőn belül tesz eleget tájékoztatási és adatszolgáltatási kötelezettségének.

7.6. A miniszteri rendelet megjelenését követően a közszolgáltatási díjak tekintetében a rendeletben közölt maximálisan alkalmazható díjtételek lépnek érvénybe.

**8. A hulladékgazdálkodási közszolgáltatási díj beszedésére vonatkozó módszer leírása, valamint a díjkövetelés érvényesíthetőségi feltételei**

* 1. A közszolgáltatási díjakra vonatkozó számlákat 2016. április 1.-et követő teljesítésekre vonatkozóan a Nemzeti Hulladékgazdálkodási Koordináló és Vagyonkezelő Zrt. (Koordináló szerv), a Közszolgáltató jogszabályban előírt adatszolgáltatása alapján állítja ki, továbbá beszedi a közszolgáltatási díjat. A számla kiállítása az ingatlanhasználók által használt gyűjtőedények száma, aktuális egységára, és az ürítési gyakoriság figyelembevételével történik.
	2. A közszolgáltató hiányos vagy késedelmes adatszolgáltatása esetén a Koordináló szerv a nem megfelelő adatszolgáltatással érintett ingatlanhasználó tekintetében a Koordináló szerv által legutóbb kiszámlázott közszolgáltatási díjról állít ki számlát. Az ezzel összefüggésben keletkező díjkorrekció esetén minden helytállási kötelezettség a közszolgáltatót terheli. Az így keletkező közszolgáltatási díjkülönbözet pozitív mérlegét a Koordináló szerv a közszolgáltatónak fizetendő esedékes szolgáltatási díjba beszámítja.
	3. A közszolgáltató hiányos vagy helytelen adatszolgáltatásából eredő, a Koordináló szerv által nem megfelelő adattartalommal kiállított számlákkal kapcsolatos valamennyi következményért a közszolgáltatót terheli felelősség.
	4. A Koordináló szerv a Közszolgáltató jogszabály szerinti adatszolgáltatásából kiindulva megállapítja azon ingatlanok körét, amelyre nincs közszolgáltatási díjfizetés meghatározva az adatszolgáltatásban, ugyanakkor vélelmezhető, hogy az ingatlannal összefüggésben teljesítés történt. A Koordináló szerv e körben jogosult ingyenesen adatot kérni az illetékes hatóságtól a közszolgáltató jogszabály szerinti adatszolgáltatásából hiányzó ingatlanok és szükséges adataik megállapítása érdekében.
	5. A 8.4.) pont alapján rögzített ingatlanok adatait a Koordináló szerv megküldi a közszolgáltatónak, és felhívja a közszolgáltatót, hogy a megküldött ingatlanokon végzett szolgáltatásának megfelelően korrigálja a jogszabály szerinti adatszolgáltatását legkésőbb az értesítés kézhezvételét követő 8 napon belül.
	6. Az 8.5. pont szerinti korrekciót követően - a közszolgáltató eltérő adatszolgáltatása hiányában - a Koordináló szerv a közszolgáltatási díjat az ingatlantulajdonosnak számlázza ki.
	7. A Koordináló szerv kezeli a közszolgáltatás keretében keletkező kintlévőségeket, melynek keretében a kiszámlázott és az ingatlanhasználó által határidőn belül ki nem fizetett közszolgáltatási díj behajtása érdekében intézkedik. A hulladékgazdálkodási közszolgáltatás igénybevételéért az ingatlanhasználót terhelő díjhátralék és az azzal összefüggésben megállapított késedelmi kamat, valamint a behajtás egyéb költségei adók módjára behajtandó köztartozásnak minősülnek.
	8. A Koordináló szerv a közszolgáltatónak a közszolgáltatási szerződésben rögzített feladataiért a hulladékgazdálkodási közszolgáltatási díj megállapításáért felelős miniszter által meghatározott szolgáltatási díjat fizet. A szolgáltatási díjban a hulladékgazdálkodási közszolgáltatás teljes közvetlen költsége megtérítésre kerül, így a haszonanyag értékesítéséről a Koordináló szerv gondoskodik úgy, hogy a közszolgáltató valamennyi haszonanyagot köteles a Koordináló szerv által kijelölt szervezetnek átadni. A haszonanyag-értékesítésből eredő bevétel a Koordináló szervet illeti meg.

**9. Közszolgáltató által ellátható egyéb, bevétel megszerzésére irányuló tevékenységek és azok elszámolási szabályai**

9.1. A közszolgáltató hulladékgazdálkodási közszolgáltatáson kívüli egyéb hulladékgazdálkodási engedélyhez vagy nyilvántartásba vételhez kötött hulladékgazdálkodási tevékenységét köteles úgy megszervezni, hogy az a hulladékgazdálkodási közszolgáltatási tevekénységét ne veszélyeztesse.

9.2. Közszolgáltató egyéb vállalkozási tevékenység folytatására annyiban jogosult, amennyiben ez nem veszélyezteti a Szerződés szerinti hulladékgazdálkodási tevékenység folyamatos és teljes körű ellátását.

9.3. A keresztfinanszírozás tilalmának Ht. szerinti elvéből következően a Közszolgáltató hulladékgazdálkodási közszolgáltatás díjának részét képező ésszerű nyereség nem tartalmazhatja a hulladékgazdálkodási közszolgáltatáson kívül eső egyéb gazdasági tevékenységei költségeinek, ráfordításainak fedezetét

9.4. Amennyiben a hulladékgazdálkodási közszolgáltatás körébe nem tartozó tevékenységet is végez a Közszolgáltató az egyes tevékenységeire olyan elkülönült nyilvántartást köteles vezetni, amely biztosítja az egyes tevékenységek átláthatóságát, valamint kizárja a keresztfinanszírozást. A Közszolgáltató az általa ellátott egyéb vállalkozási tevékenységek bevételeit, kiadásait, ráfordításait köteles a hulladékgazdálkodási közszolgáltatás bevételeitől, költségeitől, ráfordításaitól elkülönítetten, tételesen kezelni és nyilvántartani.

9.5. A hulladékgazdálkodási közszolgáltatás körébe nem tartozó tevékenység végzése esetén a Közszolgáltató a hulladékgazdálkodási közszolgáltatás nyújtása érdekében végzett tevékenységét éves beszámolója kiegészítő mellékletében oly módon mutatja be, mintha azt önálló vállalkozás keretében végezte volna. A tevékenység elkülönült bemutatása legalább önálló mérleget és eredménykimutatást jelent.

**10. Alvállalkozók, a teljesítésben közreműködők igénybevétele**

10.1. Szerződő Felek megállapodnak abban, hogy a Szerződésben részletezett közszolgáltatás ellátásához Közszolgáltató - a Ht. 41.§ (3) bekezdésében foglalt szabályokra figyelemmel - jogosult alvállalkozók, illetve egyéb közreműködők (teljesítési segédek) igénybevételére.

10.2. A Közszolgáltató által bevont alvállalkozók teljesítéséért Közszolgáltató úgy felel, mintha saját maga teljesített volna.

10.3. Az Alvállalkozó adatai:

Teljes név:

Rövid név:

Székhely:

Cégjegyzékszám:

KSH azonosító (statisztikai számjel):

KÜJ azonosító:

KTJ azonosító (hulladéklerakó):

Adószám:

Bankszámlaszám:

Számlavezető pénzintézet:

Egységes Környezethasználati engedély

száma:

**11. Szerződés módosításával kapcsolatos rendelkezések**

11.1. A Szerződő Felek a Szerződést kizárólag egyező akarattal, írásban módosíthatják a jogszabályok rendelkezéseinek a megtartásával.

 **12. A Szerződés megszűnése**

12.1. A Szerződés megszűnik:

a) a Szerződés szerinti időtartam elteltével,

b) a Közszolgáltató jogutód nélküli megszűnésével,

c) felmondással,

d) a Felek közös megegyezésével.

12.2. Az Ellátásért felelős a Szerződést a Ptk.-ban meghatározott felmondási okokon túlmenően akkor mondhatja fel, ha a Közszolgáltató:

*a)* a hulladékgazdálkodási közszolgáltatás ellátása során a környezet védelmére vonatkozó jogszabályok vagy a rá vonatkozó hatósági döntés előírásait súlyosan megsértette, és ennek tényét a bíróság vagy a hatóság jogerősen megállapította,

*b)* a Szerződésben megállapított kötelezettségét neki felróható módon súlyosan megsértette, vagy

c) nem rendelkezik minősítési engedéllyel, vagy a Koordináló szerv a megfelelőségi véleményét visszavonta, a közszolgáltató az új közszolgáltató kiválasztásáig, de legfeljebb hat hónapig a hulladékgazdálkodási közszolgáltatást változatlanul ellátja.

12.3. A Közszolgáltató a Ptk.-ban meghatározottakon túlmenően a hulladékgazdálkodási közszolgáltatási szerződést akkor mondhatja fel, ha

*a)* az Ellátásért felelős a Szerződésben meghatározott kötelezettségét - a Közszolgáltató felszólítása ellenére - súlyosan megsérti, és ezzel a közszolgáltatónak kárt okoz, vagy akadályozza a hulladékgazdálkodási közszolgáltatás teljesítését; vagy

*b)* a Szerződés megkötését követően hatályba lépett jogszabály a Szerződés tartalmi elemeit úgy változtatja meg, hogy az a Közszolgáltatónak a hulladékgazdálkodási közszolgáltatás szerződésszerű teljesítése körébe tartozó lényeges és jogos érdekeit jelentős mértékben sérti.

12.4. Amennyiben a szerződésszegés jellege nem zárja ki a másik fél írásban és részletesen köteles tájékoztatni a szerződésszegő felet a kötelezettségszegés tartalmáról és az elvárt, szerződésszerű intézkedés módjáról. A szerződésszegő fél köteles a szerződéses kötelezettségének ésszerű határidőn, de legkésőbb 30 napon belül eleget tenni, vagy a szerződésszegést más, a másik fél által elfogadható módon orvosolni.

Amennyiben a szerződésszegő fél kötelezettségét a felszólítás ellenére sem teljesíti, a másik fél jogosult a Szerződést felmondani.

12.5. A közszolgáltatási szerződés felmondási ideje 6 hónap.

12.6. Felek tudomásul bírnak arról, hogy aKoordináló szerv jelen szerződésnek és annak módosításainak a vonatkozó jogszabályok szerinti megfelelőségét vizsgálja. Ha a Koordináló szerv a szerződés vagy módosításai tekintetében észleli, hogy az nem felel meg a jogszabályi előírásoknak, ezt jelzi az Ellátásért felelősnek. Ha az Ellátásért felelős a Koordináló szerv jelzésének kézhezvételét követő 30 napon belül nem módosítja a szerződést, úgy a Koordináló szerv jogosult az illetékes hatóságnál eljárást kezdeményezni.

**13. A szerződés megszűnésével kapcsolatos rendelkezések**

13.1. Felek megállapodnak abban, hogy a Szerződés bármely oknál fogva történő megszűnéséig, (megszüntetésig) kötelesek egymással teljes körűen elszámolni, különös tekintettel az Ellátásért felelős feladat-ellátási körébe tartozó és Közszolgáltató által végzett közszolgáltatás más közszolgáltató általi zavartalan biztosítására.

13.2. A Szerződés megszűnése esetén a közszolgáltatás ellátásával kapcsolatos, folyamatban lévő ügyek iratait és nyilvántartásait a Közszolgáltató az Ellátásért felelősnek a hulladékgazdálkodási közszolgáltatási szerződés megszűnése napján átadja.

13.3. A hulladékgazdálkodási közszolgáltatási szerződés megszűnése vagy megszüntetése esetén, továbbá ha a Közszolgáltató nem rendelkezik minősítési engedéllyel, vagy a Koordináló szerv a megfelelőségi véleményét visszavonta, a közszolgáltató az új közszolgáltató kiválasztásáig, de legfeljebb hat hónapig a hulladékgazdálkodási közszolgáltatást változatlanul ellátja.

13.4. Ha a hulladékgazdálkodási szerződést a Közszolgáltató felmondja, az Ellátásért Felelős haladéktalanul gondoskodik az új közszolgáltató kiválasztásáról.

**14. Vegyes és záró rendelkezések**

14.1. A Szerződésre, alkalmazására és értelmezésére a magyar jogszabályokat kell alkalmazni.

14.2. A Szerződéssel kapcsolatos, valamint az annak megsértéséből, megszűnéséből, érvényességéből vagy értelmezéséből eredő vagy ezzel összefüggő valamennyi jogvitában a felek a hatáskörrel és illetékességgel rendelkező rendes bírósághoz fordulnak.

14.3. A Szerződő Felek kötelezik magukat arra, hogy a Szerződés teljesítése során tudomásukra jutott valamennyi információt, adatot, a szerződéssel összefüggésben keletkezett dokumentumok tartalmát üzleti titokként kezelik, azokat kizárólag Szerződés céljaira használják fel, és csak azon munkatársaik számára teszik azokat megismerhetővé, akiknek a feladatai ellátásához azok megismerése szükséges, és írásban kötelezettséget vállaltak az üzleti titok megtartására. Az üzleti titok fogalma értelemszerűen nem foglalja magában azokat az információkat, adatokat, stb., amelyek a felek bármelyike vagy a közvélemény előtt már ismertek voltak vagy később, a titoktartási kötelezettség megsértése nélkül váltak széles körben ismertté, vagy megismerhetővé.

14.4. A titoktartási kötelezettség nem vonatkozik törvény, illetve önkormányzati rendelet alapján a közérdekű és a közérdekből nyilvános adatokra, illetve az üzleti titok megismerését hatóságok, állami, önkormányzati szervek számára biztosító rendelkezésekre.

14.5. A Szerződés egyes rendelkezéseinek érvénytelensége esetén a szerződés egyéb részei érvényben maradnak. Az érvénytelen rendelkezést a felek érvényes, gazdasági szempontból a lehető legnagyobb mértékben egyenértékű rendelkezéssel váltják fel.

14.6. A Szerződésből eredő jogok és kötelezettségek teljes mértékű vagy részleges engedményezéséhez a mindenkori másik fél előzetes, írásbeli hozzájárulása szükséges.

14.7. A felek képviselői kijelentik, hogy a Szerződés aláírására teljes körű felhatalmazással rendelkeznek.

14.8. Szerződés annak valamennyi mellékletével együtt érvényes.

Zalaegerszeg 2017. november 1.

Ellátásért Felelős Közszolgáltató

 Horváth Márton

 ügyvezető

Ellenjegyezte:

ZALAISPA Hulladékgazdálkodási Társulás

Dékány Endre

a Társulás Elnöke

1. **számú melléklet**

**MŰSZAKI TARTALOM**